b'\n_START_ARTICLE_\nMo\xc4\x8dvirski me\xc4\x8dek\n_START_SECTION_\nOpis\n_START_PARAGRAPH_\nMo\xc4\x8dvirski me\xc4\x8dek ima nerazvejano steblo. Listi so dolgi, preprosti, z vzporednimi \xc5\xbeilami, me\xc4\x8daste oblike in do 1 cm \xc5\xa1iroki. Rob lista je gladek. Ima enostransko socvetje iz najve\xc4\x8d \xc5\xa1estih cvetov. Listi cvetnega odevala so \xc5\xa1krlatno rde\xc4\x8di z zakrivljeno cevjo in topim vrhnjim delom._NEWLINE_Uspeva na vla\xc5\xbenih, s hranili revnih travnikih.\n_START_SECTION_\nOgro\xc5\xbeenost\n_START_PARAGRAPH_\nVla\xc5\xbeni travniki se v Sloveniji ve\xc4\x8dinoma opu\xc5\xa1\xc4\x8dajo, ker spremenjen na\xc4\x8din gospodarjenja z opustitvijo ko\xc5\xa1nje zmanj\xc5\xa1uje obmo\xc4\x8dje rasti\xc5\xa1\xc4\x8da in poslab\xc5\xa1uje ugodne pogoje za njegov obstoj. Zato je ta vrsta v upadanju in v Sloveniji zavarovana skupaj s preostalimi \xc5\xa1tirimi vrstami me\xc4\x8dkov, ki uspevajo pri nas.'